Beszámoltak az intézményvezetők
Az október 25-ei ülésen a legfontosabb napirendi pontok között szerepeltek a városi fenntartású oktatási intézmé- nyek tanévkezdési beszámolói. /Az intézmények már szeptemberben elkészítették írásbeli beszámolójukat, melyeket eljuttattak az önkormányzatnak./
Az ülés elején a Mester György Általános Iskola, a Román Nyelvű Általános Iskola és a Napközi Otthonos Óvodák beszámolóit fogadták el a képviselők egyhangúlag.
Ezt követően a Pszichiátriai Otthon /megyei feladatokat is ellát/ beszámolóját tárgyalták. Az intézményvezető az otthon jövőjéről elég pesszimista képet festett, de a szóbeli kiegészítéseiből már szerencsére az derült ki, hogy közben sok probléma megoldódott, végül ezt a beszámolót is elfogadta mindenki.
Utána a városi könyvtár további működése volt a téma, hisz Nádor Mária vezetői megbízatása 2005 januárjában le fog járni, illetve júliustól nyugállományba vonul, mely szándékáról az önkormányzatot írásban is tájékoztatta. A testület úgy döntött, hogy 2005 júliusáig továbbra is Nádor Máriát bízza meg az intézmény vezetőjének, és az új pályázatot addig kell kiírni, de addig a testület megvizsgálja azt a felvetést is hogy, vállalkozói formában működhet-e a könyvtár.
Majd a képviselők azt is támogatták egyhangúlag, hogy a polgármesteri hivatalban szükséges a belső átszervezés, amely részben Nagy László aljegyzővé való kinevezésével van összefüggésben.
A következő napirendi pontban pedig a helyi köztisztviselők bérrendezése szerepelt. A testület ebben a kérdésben úgy döntött, hogy 2%-ot fognak megkapni decemberig az érintettek.
Ez után a jelenlévők elutasították a BékésNet Kft. azon kérését, hogy Eleken építsenek ki szélessávú internet- rendszert, hisz ilyen már van.
Az “egyebek” között pedig többek között az szerepelt, hogy az önkormányzat vásárolt egy ingatlant, további öt évre meghosszabbították a középiskola földbérletét, de az is, lehet-e magánkézbe adni óvodát.
Rapajkó Tibor